ming030890/wiki-yue-high-quality huggingface dataset:
蛋糕

蛋糕（粵拼：daan6 gou1）係一種嘢食，通常係甜嘅，典型嘅蛋糕係用焗嘅方式整出來。蛋糕嘅材料主要有麵粉、甜味劑（通常係蔗糖）、黏合劑（一般係雞蛋，素食主義者可用麵筋同澱粉代替）、起酥油（一般係牛油或人造牛油，低脂肪含量嘅蛋糕會用濃縮果汁代替），液體（牛奶，水或果汁），香精同發酵劑（例如酵母或者發酵粉）。
蛋糕一般係正式用餐，特別係婚禮或生日聚會時可選嘅甜品之一。喺某啲傳統度，新娘同新郎係第一個食結婚蛋糕嘅。生日蛋糕一般有題字同裝飾，重插有蠟燭。蠟燭要喺許願後吹熄。

點整
打發法：牛油同糖打發後再慢慢加入其他嘅配料。
混融法：先將乾嘅配料溝埋一齊，再加入融咗嘅牛油同其他液體原料。
全混合：乾配料同起酥油一齊加入容器，再慢慢加入液體原料。
摩擦法：喺加入液體原料前將牛油擦入乾原料。
海綿法：先將雞蛋同糖打發出泡沫，再小心咁加入麵粉。呢種方法唔加任何發粉或油脂，需要較高嘅技巧先能打出海綿狀。
2024–25年卡塔爾星級足球聯賽

2024年至2025年卡塔爾星級足球聯賽（英文：2024–25 Qatar Stars League）係第51屆卡塔爾星級足球聯賽賽事。今屆卡星級聯賽喺2024年8月9號開鑼。

積分榜
最後更新：2025年3月8號。 資料來源：QSL排名規則：1＞積分；2＞淨勝球；3＞入球數；4＞抽籤
約瑟芬博阿爾內

約瑟芬博阿爾內（法文：Joséphine de Beauharnais，原名Marie Josèphe Rose Tascher de La Pagerie，1763年6月23號—1814年5月29號）係法蘭西第一帝國皇帝拿破崙第一個老婆，亦係第一個法蘭西第一帝國皇后。
佢喺馬提尼克出世，1779年去咗法國同Alexandre de Beauharnais結婚，有一仔一女。Alexandre de Beauharnais喺1794年法國大革命嘅恐怖統治期間被送上斷頭台。
1796年，佢同拿破崙結婚，冇仔女。1804年佢成為法蘭西第一帝國皇后，1810年因為拿破崙冇皇位繼承人而同拿破崙離婚。
1814年，約瑟芬死於肺炎。
馬來亞抗日戰爭

馬來亞抗日戰爭，又叫馬來亞戰役，係發生響1941年12月8號到1942年1月31號期間，英軍響馬來亞半島抵抗日本軍嘅戰事，最後日本軍大勝，開始馬來亞日佔時期。
梵文

梵文（粵拼：faan6 man4；梵文：संस्कृता वाक् saṃskṛtā Vāc；短寫संस्कृतम् saṃskṛtam）係印度經典語文，印度敎、佛敎、錫克敎同埋耆那教都係用佢嚟寫經典。梵文係印度廿三隻法定話之一。
梵文喺南亞同東南亞嘅地位，同歐洲希臘文同拉丁文一樣咁特殊。佢影響、發展成今時今日好多種話。喺經典時期之前，梵文以吠陀梵文出現，呢隻文就出現喺梨俱吠陀上面，係現存最古老嘅梵文。吠陀梵文可以推上公元前1500年，係印歐語系最古老嘅成員之一。
用梵文寫嘅文學好豐富，有好多詩詞。科技、思想、宗敎都係用佢嚟寫。今時今日都用喺宗敎禮儀之上。梵文好少用嚟講，不過亦有機構想復興呢隻話。
梵文通常指涉幾種古印度-雅利安語嘅語種。 喺呢啲語種之中，最古老嘅就係吠陀梵語，喺梨俱吠陀搵到，《梨俱吠陀》係一套包含1,028首讚美詩嘅合集，喺公元前1500年至1200年之間作嘅，由印度-雅利安部落由而家阿富汗北部嘅山區向東遷移，經過巴基斯坦北部，去到印度西北部嗰陣作嘅。 吠陀梵語同次大陸原本存在嘅古代語言互動，吸收咗新遇到嘅植物同動物嘅名；另外，古代達羅毗荼語都影響咗梵文嘅音系同語法。 「梵文」都可以更狹義咁指古典梵語，一種喺公元前一千年中期出現嘅，經過精煉同標準化嘅語法形式，喺最全面嘅古代語法書入面被編纂成典，就係《八章書》（Aṣṭādhyāyī，意思係「八章」），作者係波你尼。 梵文最偉大嘅劇作家迦梨陀娑，就係用古典梵語寫作嘅，現代算術嘅基礎都係首先用古典梵語描述嘅。 但係，兩部主要嘅梵文史詩，《摩訶婆羅多》同《羅摩衍那》，係用一系列口頭講故仔嘅語體寫成嘅，呢啲語體叫做史詩梵語，喺公元前400年至公元300年期間喺印度北部使用，大約同古典梵語同時期。 喺之後嘅幾個世紀，梵文變得受傳統束縛，唔再被當作第一語言學習，最終停止咗發展成為一種活語言。
《梨俱吠陀》嘅讚美詩同伊朗語系同希臘語系最古老嘅詩歌非常相似，即係古阿維斯陀語嘅《伽atha》同荷馬嘅《伊利亞德》。 由於《梨俱吠陀》係通過口頭傳統，用極其複雜、嚴謹同忠實嘅記憶方法口頭傳播嘅， 作為一個冇異讀嘅單一文本， 所以佢保存嘅古老語法同詞法對於重建共同祖先語言原始印歐語至關重要。 梵文冇經證實嘅原生文字：從公元一千年左右開始，佢就用各種婆羅米文字書寫，而喺現代，最常用嘅係天城文。
梵文喺印度文化遺產中嘅地位、作用同位置都得到認可，因為佢被列入印度憲法嘅第八附表語言。 不過，儘管有人嘗試復興， 喺印度已經冇人以梵文做第一語言喇。 喺印度最近幾次嘅十年人口普查中，都有幾千個公民話梵文係佢哋嘅母語， 但係呢啲數字被認為係表示佢哋想同呢種語言嘅聲望扯上關係。 自古以來，梵文就喺傳統嘅古魯學院入面教授；而家喺中學程度都廣泛教授。最古老嘅梵文學院係貝拿勒斯梵文學院，喺1791年英屬印度公司統治時期創立嘅。 梵文繼續被廣泛用作儀式性同宗教儀式語言，喺印度教同佛教嘅頌歌同咒語入面。
香港攻防戰

香港攻防戰，又叫香港保衞戰、十八日戰事，係指第二次世界大戰期間，大日本帝國侵略佢亞洲隔籬鄰舍嗰時，喺1941年12月攻入香港嘅戰役。
1941年12月8號，日本軍兵分三路由邊境攻入香港，過羅湖橋進攻元朗，再經文錦渡攻馬料水。12月13號日本軍佔咗成個九龍，而英軍就退守香港島。其後日本軍進攻香港島，12月18號，日本軍响筲箕灣登陸。
12月25號，香港總督楊慕琦喺半島酒店簽投降書，香港淪陷，開始咗日本軍喺香港嘅「三年零八個月」管治，一直去到1945年8月15號日本軍投降為止。

新界、九龍相繼陷落
1941年12月8號朝早，日本軍發動閃擊戰，進攻星加坡，轟炸美國海軍基地珍珠港，拉開太平洋戰爭嘅序幕。當日清晨4點，日本軍轟炸機喺戰機掩護下空襲啟德機場同深水埗軍營，陸軍同時越過邊界入侵。日本軍分兩路從深圳、寶安入侵新界。東路主力部隊喺俟晚已經喺新界北部起前哨，英軍後退，沿途爆破阻敵。西路軍越后海灣，沿青山公路入荃灣、青衣島。
9號，東路日本軍抵達大圍，突入醉酒灣防線，輕易打開防線決口，皇家蘇格蘭營傷亡甚大。日本軍於今城門水塘防線兩處入口，一處刻上「若林隊占領」；另一處以墨寫上「西山部隊春日井佔領」字樣，以誌該處為其攻佔。10號，日本軍正面主力攻破醉酒灣防線，推進至九龍山，英軍全面退魔鬼山要塞。11號，東路日本軍進至大老山，西路日本軍佔領青衣島，英軍退入九龍市區。12號，日本軍佔領啟德機場，英軍撤出九龍，橫渡鯉魚門，退守香港島，新界及九龍全歸日本軍所佔。

退守港島後英軍重組防務
退守港島後，莫德庇（英文：Christopher Maltby）少將重新部署港島防務，合併從新界、九龍撤退的部隊和港島守軍，編成東西兩旅：東旅防衛筲箕灣、柴灣等東部及沿岸，由華里士（英文：Cedric Wallis）准將率領，兵員包括拉治潑營、加拿大皇家來福槍營及防守東岸碉堡的米拉息士營部分兵員，總部設於大潭峽。西旅防守港島西部及沿岸碉堡，由羅遜（英文：John K. Lawson）准將率領，兵員包括印度旁遮普營、溫尼伯榴彈兵營、皇家蘇格蘭營及防守西岸碉堡的米拉息士營部分兵員，總部設於黃泥涌峽，位處港島中心。
英軍各營防地如下：印度旁遮普營守西環海旁至銅鑼灣，皇家蘇格蘭營守銅鑼灣至北角，拉治潑營守北角至筲箕灣，米拉息士營駐守環島沿岸碉堡，溫尼伯榴彈兵營A連守黃竹坑、B連守薄扶林、C連守香港仔、總部連守黃泥涌峽西旅總部；加拿大皇家來福槍營A連守鶴咀半島、B連守赤柱半島、C連守鯉魚門海旁、D連守紅山半島、總部連守大潭峽東旅總部。

港島淪陷
為牽制中華民國國軍南調增援香港，日本軍發動第三次長沙會戰，同時喺何文田設置炮兵陣地，以重炮轟擊港島各軍事要點，雙方爆發連番炮戰。日方兩次派人渡海去港島勸英軍投降，都遭到拒絕。港島防線經日本軍連日嘅炮轟，終於崩潰。18號夜晚，日本軍分兩路喺北角至鯉魚門愛秩序灣間登陸。右翼分兩線，第一線由第228聯隊負責，北角至太古船塢之間登陸，目標係奪取渣甸山；第二線由第230聯隊負責，登陸地點係北角，目標係奪取聶高信山。左翼由第229聯隊負責，登陸筲箕灣至鯉魚門炮台之間，目標係奪取柏架山。
19號黎明，各路日本軍成功登陸港島北岸。朝早，第229聯隊成功奪取鯉魚門各炮台陣地，並屠殺守軍，繼攻柏架山。230聯隊分兵攻取黃泥涌峽、渣甸山同聶高信山三地，但攻打黃泥涌峽一路，損兵折將，傷亡唔少。第228聯隊亦分兵攻取上述三地。羅遜（英文：John K. Lawson）准將令溫尼伯榴彈兵營數排兵員反攻，力圖重奪畢拉山同渣甸山，但失敗。其後，英軍位於黃泥涌峽的西旅指揮部轉移往聶高信山與金馬倫山之間嘅布力徑，途中司令部全體人員中伏殉職，東旅曾派兵救援，諗住重奪黃泥涌峽，亦失敗。下晝，228聯隊成功佔領渣甸山。
20日下午，第228聯隊攻陷聶高信山。21日，229聯隊攻陷大潭峽，惟英軍仍死力抵抗。22日早上，第230聯隊攻佔黃泥涌峽。窩利斯准將以守軍腹背受敵，遂將東旅指揮部撤至赤柱半島，港島東部遂全為日本軍所有。守軍在灣仔峽、馬己仙峽等處築有防禦工事，且頑強抵抗。23日晚上，灣仔峽以東全部失守。各炮台守軍自毀炮台設施後撤走。24日，摩利臣山及禮頓山亦告失陷。25日早上，灣仔峽及巴理殊山易手，戰局已至無可挽救的地步，下午6時，港督楊慕琦及莫德庇少將渡海往九龍，向日本軍投降。十八日保衛戰告終，香港進入三年零八個月的日佔時代。
艾哥爾

艾哥爾（英文：Al-Khor SC）係卡塔爾艾豪爾嘅一間職業足球球會，依家踢緊卡塔爾星級足球聯賽。
腳踏車

腳踏車（Velocipede）係指任何用腳踩產生動力嘅車，有至少一個轆，最常見就係兩個轆嘅單車。
單車

單車（Bicycle），又叫雙轆車、雙輪車、腳車、自行車，係兩轆嘅腳踏車，人力踩郁，需要少少平衡力先可以踩。
而用單車就叫踩單車。踩單車嘅人就係單車手，而參與單車比賽嘅就係單車選手。

由槪念到兩輪木馬
Laufmaschine
最早追溯到十五世紀，已經有「騎住一部兩轆車作代步」嘅槪念圖。例如達文西嘅學生Gian Giacomo Caprotti da Oreno喺1493年畫嘅設計圖。但一般相信，1817年至1818年之間德國人Karl Drais男爵發明嘅Laufmaschine先至係單車嘅始祖。但係呢種兩輪木馬並無傳動裝置，要靠騎手雙腳撐地推郁架車。

1830年代
Velocipede
第一部真正靠騎手踩腳踏帶動車轆轉動嘅單車應該係蘇格蘭人Kirkpatrick Macmillan嘅後輪驅動單車。呢部單車以一系列踏板同槓桿構成傳動系統，同現代以鍊條傳動嘅單車好唔同。

前輪驅動以及Penny-farthing
Penny
Farthing
Pierre Lallement's Pedal Machine
Pickering and Davis's pedal-bicycle for ladies
Penny-farthing
1860年代至1890年代期間，流行前輪驅動嘅單車。由於前輪直徑直接影響騎手每踩腳踏一圈單車前進嘅距離，所以單車前輪越嚟越大。由於前輪比後輪大好多，尤如將當時英國兩款硬幣（Penny同Farthing）擺埋一齊咁，所以呢類單車叫 Penny-farthing。
高重心帶嚟安全問題，騎手一旦炒車會受重傷，所以當時踩單車係一項攞條命嚟較飛嘅玩意。

「安全單車」同其後
博物館中嘅 Rover
Penny-farthing vs Rover
單車進化圖
1885年，英國人John Kemp Starley將旗下生產嘅單車改用鍊條同齒輪嚟驅動、又裝配直徑統一嘅前後轆；新設計單車以 "Rover" 之名推出市場，反應熱烈。由於比起 Penny-farthing，"Rover" 踩起嚟較為安全穩定，所以後嚟 "Rover" 單車被稱為「安全單車」。
1888年，蘇格蘭人John Boyd Dunlop發明咗充氣式車胎，令行車舒適性大增。
因為踩單車唔再係玩命嘅危險玩意，單車活動亦開始普及。
十九世紀末至二十世紀初，斜躺單車（Recumbent bicycle）面世，由於呢種單車喺風阻以及車手發力等各方面都具有優勢，以至國際單車聯會（Union Cycliste Internationale，UCI）喺1934年禁止呢類單車參賽。
1910年代，單車變速器面世。

單車基本結構
單車各部分嘅名（英文）
一架典型單車嘅基本結構包括車架、傳動系統（包括車轆、外內輪胎、腳踏、單車鍊、齒輪）、燮位 / 座椅、制動系統、手柄，成個結構組合由 1885年第一部有鏈單車出現之後冇乜變過
。不過𠵱家嘅設計細節上已經改進咗好多，好似用電腦幫手設計；現代物料（鈦，碳纖維）；個人化、特別用途設計等。
單車響歷史上有佢嘅影嚮力，無論喺文化或者工業嘅範疇。早期嘅造單車用當時嘅技術，家下研究、設計、造單車嘅科技唔單止用咗現代嘅技術，重提出啲嶄新嘅概念。

單車用途及種類
公路單車
實用單車
中國天津飛鴿PA-02單車
旅行單車
山地單車
摺疊單車
BMX
鈄躺單車
單車表演
單車最先響 19世紀嘅歐洲出現；到咗而家，全世界嘅單車有成十億架。係世界各地主要嘅交通運輸工具，好似中國大陸同荷蘭咁。踩單車作為消閒活動亦大受歡迎，單車嘅其他用途有：畀細路玩、運動（keep fit）、速遞員送速遞、郵差派信、警察巡邏、緊急醫療、軍事用途、單車比賽……
今日嘅單車，因應唔同嘅用途而發展出唔同類型嘅單車。例如室內場地競賽單車、公路賽單車、山地單車、貨運單車等等。

電動單車
内文：電動單車
單車嘅動力係人用腳踩，即係人力。為咗唔使踩咗咁辛苦或者慳力，有人就將細型嘅電動摩打安喺單車之上，提供有限嘅動力，電動摩打同電池一般好細同唔起眼，同普通嘅單車差唔多。

震骨車
震骨車（或者叫骨震車）係一個1860年代嘅名，指第一種真係有單車嘅腳踏，製造商叫佢哋做velocipedes。「震骨車」指嘅係非常唔舒服嘅踩車感受，因為佢哋用咗硬嘅熟鐵車架同埋木製嘅車轆，車轆仲有鐵製嘅車軚。

歷史
所謂嘅「震骨車」喺1860年代喺法國發明，第一間整嘅公司係Michaux公司，由1867年到1869年 ，嗰陣時係第一次單車熱潮單車熱潮嘅時候。嗰段時間，好多其他人都學人整震骨車。喺1869年夏天之後，震骨車就開始唔受歡迎，喺1870年俾另一種單車換走，嗰種單車叫做「ordinary」、「high-wheel」或者「便士單車」。
而家好少有原裝嘅震骨車剩低，大部分喺第一次世界大戰期間都俾人熔咗佢變廢鐵。 間唔中出現嘅震骨車價錢都好貴，通常賣到五千蚊美金左右。[未記出處或冇根據]

設計
震骨車嘅結構同Dandy horse好似：木製車轆，鐵車軚，同埋熟鐵嘅框架。正如個名暗示，震骨車真係勁唔舒服，但係都叫做舒服咗啲啲，因為佢哋用咗一條長而扁平嘅彈簧嚟支撐鞍座，吸收咗爛路嘅震盪。震骨車仲有制動器，一個金屬槓桿，用一個金屬槓桿，將塊木墊壓落後轆度。前轆嘅車軸喺潤滑嘅青銅軸承入面轉，有啲仲整咗細細個潤滑油箱，可以將浸咗油嘅羊毛啲油吸入軸承，令佢哋轉得順啲。就好似高轆單車喺19世紀後期開始興起咁，震骨車都係前轆驅動，但係比較起嚟，佢哋嘅車轆細啲（得嗰1米左右），而且都幾重，輕型型號都重14公斤（30英磅）或者仲重。
歐洲「震骨車」單車，約1868年。
Michaux 震骨車有條直嘅下管同埋羹制。
便士單車，喺愛沙尼亞體育及奧林匹克博物館（塔爾圖，愛沙尼亞）。
醉酒灣防綫

醉酒灣防綫（Gin Drinkers Line或者Gin Drinker's Line）係香港舊時一道防綫，第二次世界大戰時起來阻擋日本軍入侵。條防綫西起荃灣醉酒灣，經孖指徑，落大圍、沙田圍、九龍以北一帶山脈，去到大埔仔一帶，返轉頭經馬游塘落官塘。
防綫分成幾段，其中最東一段，叫馬游塘防綫（Ma Lau Tong Line）。
當時醉酒灣防綫號稱「東方馬奇諾防綫」，預計可以頂住日本軍最少半年，但日本軍只係用咗兩日時間就攻破咗。
香港重光

香港重光即係1945年8月15號，大日本帝國宣佈無條件投降，英國皇家海軍太平洋艦隊喺8月30號抵達香港，宣佈結束香港日佔時期。蔣介石曾代表中華民國喺開羅會議向大英帝國交涉香港嘅統治權，但因為英國拒絕同礙於戰後國內外局勢，蔣介石同意以中國戰區盟軍最高統帥身份委派英國皇家海軍少將夏慤接受佔領香港嘅日本軍投降，並由英國恢復統治香港。香港日治時期正式結束。
英屬香港

英屬香港（英文：British Hong Kong），又叫做香港英治時期，即係英國統治之下嘅香港，由1841年1月26號香港開埠，到1997年6月30號英軍撤出香港完。當中有三年幾嘅時間，由1941年12月25號到1945年8月15號，係喺二戰期間畀大日本帝國佔領，叫做香港日治時期。喺英國統治之下，香港早期係直轄殖民地 (英文：Crown Colony)，到後尾就轉咗做英國海外屬土 (英文：British Overseas Territories)。
喺成為英國殖民地之前，香港只不過係邊皮地區嘅一條小漁村，冇乜人理。到1841年，英國喺第一次鴉片戰爭打贏咗大清，喺之後嘅《南京條約》割讓咗香港島，開始咗香港最後會維持超過百五年嘅英治時期。因為香港呢座城市基本上都係喺英治時期期間建立，所以一般英屬香港開始嗰日都會叫做“香港開埠”，表明係香港開始對外開放嗰陣。到1860年，英國再一次喺第二次鴉片戰爭打贏大清，喺《北京條約》割讓埋九龍半島，擴濶英屬香港嘅範圍。到1898年，中英簽咗《展拓香港界址專條》，大清租出新界畀英國99年，到1997年到期。呢3條條約，劃定咗到依家都仲用緊嘅香港邊界。
喺1941年，大日本帝國喺二戰期間入侵香港，英軍喺香港攻防戰打輸之後投降，英屬香港打斷咗，開始咗香港日治時期。到1945年8月15號，喺天皇宣佈日本投降之後，英國皇家海軍就宣佈香港重光，繼續返英屬香港嘅管治。
到1980年代，新界嘅租約剩返十幾年，英國開始考慮香港前途問題。自從1949年國共內戰之後掌權嘅中華人民共和國，又堅持唔肯延租約，而英國又明白淨係還新界根本就唔可行，即係還就要還全部。喺1984年，中華人民共和國同英國簽咗《中英聯合聲明》，英國同意會喺租約完之後，將全個香港交畀中華人民共和國管；而中國就應承會設立香港做特別行政區，實行一國兩制同五十年不變嘅政策。根據份聲明，香港由1997年之後，會屬於中華人民共和國，不過同時亦都能夠維持高度嘅自治。
喺1997年7月1號凌晨，香港主權移交照住計劃咁發生，英屬香港正式完哂。

歷史
英國佔領香港之前，香港全境，為大清新安縣地。新安縣官，同大清其他一樣，都唔係直接管治，而係靠鄉紳管。各鄉組約自衛，而稅收亦係鄉紳代收，一部份自用，一部份上繳。海上時有海賊紛擾，到各鄉搶略，除咗官兵，就係鄉民自保。海上除咗有賊，亦有唔少水上人，藏居各灣，以漁為業。
英國商人到大清通商，由來已久。大清承大明後期嘅封鎖政策，並不鼓勵貿易。本來有幾埠通商，變成得廣東省城，即係廣州一埠通商。香港之地，喺廣州對外，商船入省必經之路，所以英船亦到過香港。香港一水之隔，係澳門，同為省城對出，西洋人，即葡萄牙人，租此定居。英商到大清做生意，通常灣泊澳門，亦會寄椗零丁山、長洲、南丫島、香港島等洋面。英商到各處通商，通常想乞求海島為通商之所，所以早就相中香港島，其海水深，山有水源，係可造之埠。不過並無諸實行，不過各船亦時時灣泊。英國使臣去北京之時，亦途經香港逗留，補充糧水。
時到1839年，大清想阻止鴉片貿易。欽差大臣林則徐到省城，迫英商交出鴉片，不合作就不能保證其人身安全。駐華通商大臣義律，迫住同林則徐交渉，會交鴉片，但唔交人，而英商損失，由政府負擔。如此一來一往，就由英商嘅個人得失，化成英國事務。此後有林維喜案，林則徐要義律交兇手畀大清審，義律不從，自行按英律審案。林則徐就報復，就斷水斷糧，亦警告西洋人，唔准幫英國人，陷英人於絕境，迫其就犯。如此義律失英人安全有危險，必需請求英國派軍支援。義律將船撤向銅鑼灣。查實英商唔會咁易斷水斷糧，因為大清貪污嚴重，而一向受歧視嘅水上人，亦會為英人奔波。
英軍到臨與清軍開戰。省城清軍有所防避，英軍轉移北上，最後攻佔舟山定海。清延派琦善議和，出咗《穿鼻草約》，一款割香港島予英國。英軍隨即喺1841年1月25號喺水坑口登岸，1月26號升起英國國旗。是為香港史之始。但草約未得兩國君主核實。不過，英人已喺島北大興土木。由於條約未得批準，首次賣地喊冷告吹。英國撤義律，改由砵甸乍任駐華商務大臣。
清廷改派奕山到廣東作戰，英軍反擊，攻入省城。英軍承勝追擊，北上攻陷各城，去到江寧城下。清軍最後投降，清廷議和。1842年8月29號（道光二十二年七月廿四），雙方約咗《江寧條約》（即《南京條約》），香港正式落入英國手中。
香港旗（1959－1997年）
香港盾徽（1959－1997年）

早年
1841年1月25號喺水坑口登岸，1月26號升旗。香港就有由英國通商統領代為管理，由駐省改為駐香港，負責英國在華事務。當時就係義律管香港，1841年8月12號，佢就離任，由砵甸乍接任。由於喺戰事之中，總領有時會離港督戰，期間就由莊士敦代行。
1843年換約認，香港政府，由香港總督統治，兼任駐香港英國通商統領（中文：駐香港英國通商統領），呢個安排亦持續數任香港總督，由於香港事務日益繁忙，最後兩職分開。
1843年6月26號，砵甸乍就任香港總督，直至1844年5月8號。

日本軍侵港
1941年12月，佔據廣東嘅日本軍攻入香港，駐港英軍、皇家香港軍團（中文：皇家香港軍團（義勇軍））、加拿大軍協力反抗，是為香港攻防戰。由於實力懸殊，香港不敵，香港總督楊慕琦向日本軍投降。
龔志業

龔志業（英文：Kung Chi Yip，1997年9月16號—），係一位香港嘅演員。

生平
龔志業喺宣道會陳瑞芝紀念中學同香港中文大學新聞與傳播學院畢業。
佢曾經多次參與過鮮浪潮國際短片節嘅短片演出，其中佢主演嘅短片《吊吊揈》喺第五十五屆金馬獎入面，係最佳劇情短片嘅提名之一。後嚟，佢喺形體劇團同綠葉劇團度，擔任過創作演員同埋樂師。由2023年開始，佢以音樂設計同樂師嘅身份，參與綠葉劇團《落花流水》嘅巡迴，去到日本、法國、英國、中國大陸等等嘅地方做演出。佢喺呢次演出度，攞到中外媒體嘅一致好評。龔志業亦都同佢嘅創作團隊，憑住另一份作品《#1314》，攞到第30屆香港舞台劇獎「最佳原創音樂（戲劇）」嘅提名。
喺2024年，佢參加咗ViuTV嘅戲劇選秀真人騷《選角》，贏到「最佳男演員」獎。
九龍寨城公園

九龍寨城公園係香港九龍城區一個公園，1995年8月建成。

歷史
佢前身係九龍寨城，由大清政府喺1847年擴建而成，1899年5月成為英屬香港境內一座無政府狀態嘅圍城，喺香港日治時期曾經同香港全境一齊俾日本軍佔領。寨城喺1993年拆嗮，其後喺原址起咗呢個公園。

設計
公園以中式江南園林為設計模式。

禁煙安排
呢個場地全面禁煙。

開放時間
每日朝早6點半到晚黑11點。
1937年

1937年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國二十六年
滿洲國：康德四年
越南（農曆）
保大十一年十一月十九~保大十二年十一月廿九
朝鮮
檀紀：4270年
日本
皇紀：2597年
昭和十二年
佛曆：2479年~2480年
回曆：1355年10月18號~1356年10月27號
猶太曆：5697年4月18號~5698年4月27號
儒略日：28534 - 28898

4月
4月26號：德國空軍部隊神鷹軍團喺西班牙內戰中摧毀咗格爾尼卡城。

5月
5月6號：興登堡號飛艇喺美國Lakehurst失事焚毀。
5月27號：美國金門大橋落成。
5月28號：尼維爾張伯倫做英國首相。

6月
6月1號：中共代表周恩來同蔣介石喺廬山談判。

7月
7月7號：七七蘆溝橋事變。
7月17號：蔣中正喺廬山發表抗戰演說。
7月17號：世界上第一部動畫片《雪姑七友》喺荷里活卡泰劇場首映。
7月29號：日本軍攻陷北平。
7月30號：日本軍攻陷天津。

8月
8月13號：淞滬會戰喺上海同附近爆發。
8月14號：中華民國國民政府發《自衛抗日聲明書》，正式對日宣戰。
8月22號：中國工農紅軍改編做國民革命軍第八路軍。
8月22號：中共舉行洛川會議。

9月
9月2號：香港發生丁丑風災（又叫「九二風災」），大概11,000人死，好多魚棚損毀。

10月
呢個月，艾德嘉·史諾喺倫敦出版《紅星照耀中國》（Red star over China），呢本書改變咗西方世界對中共嘅睇法，乃至影響美國對華政策制定。
10月13號：新四軍建軍。

11月
11月11號：中國軍隊撤離上海，日本軍佔領租界以外嘅半個上海。
11月20號：國民黨政府宣佈遷都重慶。

12月
12月1號：南京保衛戰開打。
12月10號：科學家發現咗爪哇人。
12月13號：日本軍攻陷中國國民政府首都南京，之後嘅南京大屠殺持續咗六個星期。
12月14號：日本扶持嘅傀儡政權中華民國臨時政府喺北平（北京）成立。
12月29號：愛爾蘭採用新嘅愛爾蘭憲法，將國名正式定為「愛爾蘭」（Éire）。

響呢年出世嘅人
1月14號：山口洋一（日文：山口洋一），日本前外交官
3月28號：鍾景輝，香港導演同演員。
4月22號：積尼高遜，美國電影演員
4月28號：薩達姆，伊拉克總統（2006年死）

6月18號：德爾·哈里斯，美國前NBA聯盟主教練
7月7號：董建華，中華人民共和國香港特別行政區第一位行政長官。
7月14號：馬提索夫，美國語言學者。
7月29號：橋本龍太郎，日本首相，曾經係自民黨幹事長（2006年死）

文學
《雪國》（雪国）：日本作家川端康成嘅長篇小說。
童繽毓

童繽毓（Chris Tong，1983年6月14號—），原名童冰玉，喺馬來西亞吉隆坡蕉賴出世。佢喺2006年馬來西亞中華環球小姐攞冠軍後出道，係星加坡、馬來西亞女演員，主要拍電視劇，亦拍過幾套電影，而家係星加坡新傳媒私人有限公司部頭合約女藝人。
童繽毓除咗成立基金會「希望之意」之外，近年亦都幫助世界宣明會、兒童組織同埋唔少華文小學籌款。2014年佢因為對「兒童、世界和平與人權」嘅貢獻，獲頒馬來西亞十大傑出青年獎。

簡介
童繽毓，係2006年鳳凰衛視馬來西亞中華環球小姐冠軍，以及最具個性小姐同完美肌膚得獎者。
熱愛演藝表演嘅佢，喺2008年踏入娛樂圈，開始佢嘅演藝生涯。至今佢經已參演多套電視劇，包括馬來西亞電視劇《稽查專用》同埋星加坡電視劇《走進走出》及《警微天職》等等。
除咗電視劇之外，童繽毓都踏足電影界，拍咗《大英雄·小男人》同《結婚那件事》兩套戲。
去人性化

去人性化（dehumanization）喺心理學上係指喺心入面將一個對象「想像成佢唔係人」嘅過程。將對方去人性化好多時係極端暴力嘅開端。
香港熊貓

香港熊貓目前一共有6隻，其中4隻由中共中央贈送，另外2隻喺香港出世。香港先後有3批熊貓由中央贈送，每批都有一隻公同一隻乸。第一對安安同佳佳喺1999年嚟香港，都已經過身。第二對熊貓樂樂同盈盈喺2007年嚟香港，喺2024年8月15號生咗龍鳳胎，帶嚟第一批喺香港出世嘅熊貓。第三對安安同可可喺2024年嚟香港。除咗第二批因為到香港嗰陣得編號而喺香港改名之外，所有贈港熊貓都保留咗喺中國大陸嘅原名。
目前，所有香港熊貓都住喺香港海洋公園入面，並且由公園嘅護理員照顧起居。喺展覽方面，海洋公園海濱樂園嘅「香港賽馬會四川奇珍館」同「大熊貓之旅」係熊貓嘅居所兼展覽場地。
陳志健

陳俊安（英文：Otto Chun On Chan，1981年10月27號—），原名陳志健，2022年10月改為現名，係無綫電視男藝員，2006年香港先生選舉亞軍得主。佢做過健身教練，人稱大隻奧圖。前外父喺羅樂林，佢2012年10月4號同羅樂林個女羅苡之結婚，於2022年5月19號，宣佈離婚。曾2019年7月至10月短暫結束同無綫電視嘅合約，10月正式回巢。
魁奇路站

魁奇路站（粵拼：fui1 kei4 lou6 zaam6；英文：Kuiqi Lu Station）係佛山地鐵1號綫（廣州叫廣佛綫）同2號綫嘅轉車站，喺禪城區汾江南路同魁奇一路嘅交界嘅地底。不過兩邊嘅站廳同月台營運嘅時間都唔同，其中佛山地鐵1號綫喺2010年11月3號開始營運，而佛山地鐵2號綫喺2021年12月28號開始營運。
佢亦係佛山地鐵系統入面嘅第一個轉車站。從2010年11月3號到2016年12月28號為止，做過佛山地鐵1號綫西南邊嘅尾站同埋佛山地鐵最西同最南嘅車站身份。

樓層
呢個站有2層樓嘅地下室，其中地下1樓屬站廳同2號綫月台，而地下2樓屬免費區聯絡通道同1號綫嘅月台。
地面
-
出入口

站廳
同濟路站嘅站廳南邊係收費區，四周圍俾人行通道同車站嘅商舖圍住嗮，而站廳嘅收費區入面有專用𨋢、扶手電梯同樓梯往返月台。

月台
呢個站有1個島式月台，喺南海大道同埋南桂路嘅交界嘅地底。
魁奇路站嘅站廳
魁奇路站嘅月台
File:FuiKeiLouZaam WORD on PILLAR.jpg柱上啲字

商舖同自助服務
由於呢個站平時冇乜人，所以入面冇商舖。不過有臺自動櫃員機同埋可以充嶺南通、購買彩票、交水電費通交通罰錢嘅服務。

出入口
魁奇路站冚唪唥嘅出入口A出入口A出入口 B出入口B出入口 C出入口C出入口
呢個站一共有3個出入口，分別係A、B、C。

1號綫
魁奇路站最先喺2002年嘅1號綫規劃入面出現，個名出喺隔籬嘅道路——魁奇一路。2007年6月28號，車站正式喐手起，2010年10月28～29號正式開畀廣州同佛山兩市嘅市民，2010年11月3號1號綫首通段開通之後先至正式營運。期間一直做緊1號綫西南邊總站嘅身份，但2016年12月28號，由於1號綫西延段開通到新城東站，呢個站亦變成中途站，改變咗魁奇路站一直做西南邊嘅總站長達6年嘅歷史。

2號綫
2013年，佛山地鐵方規劃咗2號綫，途中經過呢個站，而工程正式喺2014年6月喐手。

安檢
喺呢個站開通咗無耐，由於嗰時廣州要辦亞運會，呢個站就搞咗入站安保措施，一直到2010年12月23號先至取消直到2017年11月10號實施嚴格安檢時先至恢復返。

利用狀況
魁奇路站周邊都係住宅，而南邊重有個巴士站，所以客流主要係上落班啲市民。雖然朝早同晚黑嘅高峰時段都有啲客流吓，但係其它時間冇乜人上落。
魯拔·格連特

魯拔·格連特（英文：Rupert Grint，1988年8月24號—）係英國男演員，佢喺12歲嗰陣憑住喺2001年嘅《哈利波特：神秘的魔法石》裡面做榮恩·衛斯理呢個角色而出名，佢後嚟由2001年嘅《神秘的魔法石》去到2011年嘅《哈利波特：死神的聖物2》嘅《哈利波特系列電影》系列全部８套戲裡面都係由佢嚟做呢個角色。格連特喺呢個角色之前淨係喺校園戲劇同埋當地嘅劇團裏面演出，而佢喺呢個角色之後繼續從事電影、電視同埋戲劇方面嘅工作。
格連特由2002年起就開始做《哈利波特》系列以外範疇嘅嘢，仲喺《神屁太空人（英文：Thunderpants）》裡面做聯合主演。佢曾經喺2006年上映嘅喜劇劇情片《駕駛課程（英文：Driving Lessons）》同埋2010年限量放映（英文：Limited theatrical release）嘅劇情片《櫻桃炸彈（英文：Cherrybomb (film)）》入面做主角。佢同跟標·尼菲同埋艾美莉·賓特喺喜劇片《這個殺手好怕醜（英文：Wild Target）》入面做共同主演。格連特喺《哈利波特系列》之後，佢嘅第１個電影項目係喺2012年嘅反戰（英文：Anti-war movement）電影《白色嚴冬（英文：Into the White）》入面做配角。2013年，佢嘅電影《CBGB（英文：CBGB）》上映了，仲演出咗CBS嘅新節目《超級克萊德》。同年10月，佢喺倫敦嘅哈羅德·品特劇院（英文：Harold Pinter Theatre）演出咗傑茲·巴特禾夫嘅舞台劇《瑪那（英文：Mojo (play)）》入面第１次喺舞台上面亮相。2014年，佢幫《郵差帕特大電影（英文：Postman Pat: The Movie）》入面祖殊呢個角色配音；佢喺2017-2018年根據同名電影製作仲主演咗電視劇集《邊個夠我薑（英文：Snatch (TV series)）》。格連特自2019年起主演咗Apple TV+（英文：Apple TV+）嘅心理恐怖連續劇《靈異女僕（英文：Servant (TV series)）》。
《泰晤士報》喺2009年公佈佢哋嘅英國富翁排行榜，格連特被列入《首100名卅歲以下富豪排行榜》，佢嘅身價高達£９００萬英鎊。

早年生活
原名係魯拔·阿歷山大·洛伊德·格連特嘅佢喺1988年8月24號喺英國雅息士郡嘅哈勞出世，係賽車紀念品經銷商奈傑爾·格連特同埋佢老婆祖·格連特（娘家姓帕森斯）嘅大仔，而魯拔屋企有４個細佬妹。魯拔·格連特曾經講過，佢人生最早嘅目標係做個雪糕車主人。佢喺赫福郡嘅沃頓厄特斯通（英文：Watton-at-Stone）嗰度長大，仲喺赫福郡嘅理察希爾學校（英文：Richard Hale School）讀書。
格連特喺讀書嗰陣對戲劇產生咗好大嘅興趣，仲加入到例如係禮帽舞台同埋學校屏幕呢啲當地嘅劇團，呢個畀佢喺舞台劇《挪亞：滅世啟示》裡面被塑造成一條魚，仲喺《耶穌誕生劇》入面被塑造成一隻驢。當佢升上中學嗰時，佢繼續參與學校嘅戲劇演出。格連特喺得到榮恩·衛斯理呢個角色之前，佢曾參與過學校演出仲同當地嘅劇​​團合作演出，包括喺《安妮》入面做流氓仔，仲曾經參演戲劇《小飛俠Peter Pan》，仲喺《格林童話》入面扮演個名好怪嘅小妖。就算係咁樣都好，佢喺演出《哈利波特》系列之前從來都未做過專業表演。格連特喺１６歲嗰陣離開學校仲專注喺佢嘅演藝事業，佢話自己「真係唔係咁鍾意學校生活」。

個人生活
喺2009年人類豬流感疫情嗰陣，格連特喺2009年7月感染仲確診患咗豬流感，一度引起劇迷擔憂，不過佢病情比較輕啲，跟住之後好返。佢後嚟參與咗2012年夏季奧林匹克運動會火炬傳遞（英文：2012 Summer Olympics torch relay），將聖火由倫敦西北部嘅亨頓（英文：Hendon）傳遞去到密德薩斯大學（英文：Middlesex University）出面。
格連特自2011年以嚟一直同女演員喬治雅·葛洛美（英文：Georgia Groome）拍拖。2020年4月，有消息證實格連特嘅演員女友葛洛美有咗娠紀，佢哋兩個嘅女喺同年5月7號出世。
2020年11月，格連特喺開咗Instagram帳戶口嘅４個鐘頭零１分鐘內就達到咗１００萬個追蹤者嘅數量，打破咗之前由大衛·阿滕伯勒（英文：David Attenborough）嘅健力士世界紀錄（４個鐘頭４４分鐘），成為咗喺嗰個應用程式上達到１００萬個追蹤者嘅最快時間。
格連特細個嗰陣最初嘅理想係做個雪糕小販，佢用佢自己喺《哈利波特系列電影》所賺到嘅錢買咗架雪糕車，然後賣雪糕畀當地嘅客人。
喺興趣方面，格連特係足球嘅忠實粉絲，佢亦都係托定咸熱刺足球會嘅狂熱支持者。

慈善
格連特支持過唔同嘅慈善機構，包括捐贈佢嘅個人物品去慈善拍賣。
佢喺2010年同占士同奧利佛·菲臘斯（英文：James and Oliver Phelps）參加咗古怪嘅集會，幫皇家全國救生艇協會（英文：Royal National Lifeboat Institution）籌款；
佢係超過４０個為盧頓基奇臨終關懷設計嘅繭系列設計嘅其中之一。
2010年3月，佢嘅作品—１隻畫嘅蝴蝶喺eBay上面拍賣咗出去。
2011年5月，佢同其他名人一齊參與咗「製作我嘅牛奶」嘅廣告活動嚟宣揚每日飲牛奶。佢嘅廣告喺海報上面同埋英國各地幾千架巴士嘅車廂側邊都可以睇到；
佢自2011年起一直支持英國癌症研究嘅小星星獎，佢話：「我覺得英國癌症研究中心以呢種方式幫助小朋友嘅生活帶嚟咗一啲魔法，真係好正」。

稅務事項
2016年，格連特喺對英皇稅務海關總署（英文：HM Revenue and Customs）決定阻止佢嘗試改變會計日期嘅上訴輸咗。呢個動作係為咗透過將收入延遲到低啲嘅稅收年嚟減少佢嘅稅務責任。當時，呢位演員喺《哈利波特系列》入面賺到大約£2,400萬英鎊嘅收入。不過，英皇稅務海關總署成功拗到呢個變動係出於避稅而唔係合法嘅商業原因。
2019年，英皇稅務海關總署又向格連特提出訴訟。格連特喺輸咗同英皇稅務海關總署嘅法律戰之後，被命令額外交多£180萬英鎊嘅稅項。稅務機關認為，格連特所得嘅£450萬英鎊應該被歸類為收入，而唔係被歸類做資本資產，而資本資產嘅稅率仲要低得多。呢個裁決增加咗佢喺2011-12稅收年嘅稅務責任。格連特後尾喺佢嘅上訴申索輸咗，仲被命令去畀£180萬英鎊嘅稅務責任同埋律師費。
黃皮

黃皮（「皮」字有陽上變調，粵拼：wong4 pei2；學名：Clausena lansium）；第個名係油梅（jau4 mui2/4）或油皮（jau4 pei2/4）；喺英文入面重可以嗌成Wong-pee、Chinese Wampi、Wampi或Punctate Wampee、Wampee；佢既係芸香科黃皮屬嘅一樖常綠喬木，又係熱帶同亞熱帶地區嘅一種水果。喺中國嘅福建、廣東、廣西、海南、貴州南邊、雲南同四川嘅金沙江河谷、重有臺灣等地區（尤其喺山坡、荒地同疏林入面），美洲、亞洲同澳洲等地都可以搵到佢 。模式種喺廣州鄉下嗰度攞嚟。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
黃皮嘅樹皮同樹葉、果同埋啲核都可以入藥。

樹皮
味苦性溫，有水消腫同通尿道嘅功效。

葉
味苦、辛，性平，可以醫咳嗽痰喘、溫室發熱、瘧疾、流行性腦膜炎、黃腫、疴尿唔暢順、腹疼痛、風濕痹痛、熱毒疥癬、蛇蟲咬傷等。而現代藥理研究就話佢有益智、保肝、降血糖、降血脂、抗氧化等作用。而臨床醫學就話可以醫風濕骨痛、感冒、急性腸胃炎、俾狗咬嚫、木薯中毒嗰度。

果
味辛、甘、酸，性微溫，可以用嚟醫痰飲咳喘、胸膈滿痛、積食等。

果核
味苦，性溫，可以用嚟醫氣滯脘腹疼痛、睪丸疼痛、疝氣痛、經痛、風濕骨痛、細路哥頭頂生瘡、俾蜈蚣咬嚫等。
麥子樂

麥子樂（英文：Bryant Mak，1980年1月12號—）係前香港無綫電視同香港電視網絡男藝員。佢參加2004年第18期無綫電視藝員訓練班入行，之後主要拍電視劇，代表作包括《雷霆掃毒》嘅陳家俊。2012年佢轉投香港電視網絡，代表作包括《夜班》嘅陳浩揚。2016年佢喺電影《小姐誘心》同莊思敏嘅激情戲份亦引起觀眾留意。

演出
呢個表唔完整，歡迎加料。
球面幾何

球面幾何（粵音：kau4 min2 gei2 ho4）係一套幾何學，研究球體嘅 2D 表面，會好似歐幾里得幾何噉用到點、直線同角度等嘅基本概念，不過會將呢啲幾何物體擺喺一個球體嘅 2D 表面度研究。即係例如要「喺  同  兩點之間畫條最短嘅線」嗰陣，球面幾何做嘅嘢會係沿住球體表面由一點畫條線去另外嗰點，途中條線唔准穿過個球體塊表面。
球面幾何對導航同埋天文學好有用。

基本概念
睇埋：非歐幾里得幾何
球面幾何係非歐幾里得幾何。喺 19 世紀中期之前，歐幾里得幾何一直都係幾何學嘅主流；呢個理論體系係建立喺古希臘數學家歐幾里得提出嘅五條公理之上，之後再定義埋角度、圓形同三角形等概念；非歐幾里得幾何係幾種唔同嘅幾何理論體系，有好多唔同類型，佢哋嘅共通點就係「會否定歐氏幾何入面某啲基本假設」。
球面幾何研究嘅係球體嘅 2D 表面啲幾何特性；喺球體嘅 2D 表面上，歐氏幾何所講嘅以下呢條公理
「
是但搵兩點  同  嚟睇，嗰兩點之間都可以有條獨一無二嘅直線將兩點連接埋一齊。
」
唔成立。
解說：想像下圖噉，下圖顯示咗個球體，攞個球體嘅「北極」  同「南極」  呢兩點嚟睇，呢兩點之間並冇一條「獨一無二嘅最短直線距離」－例如有條線由  經  同  去 ，又有條線由  經  同  去 ，兩條線都係  同  之間嘅最短直線距離。噉即係話，歐氏幾何其中一條基本公理喺球面幾何當中唔成立，所以球面幾何係一套非歐幾里得幾何。
理想化

喺科學哲學上，理想化（粵音：lei5 soeng2 faa3）指理論模型作出一啲簡化嘅假設，呢啲假設能夠令分析簡單易做啲、但查實並唔符合現實。

概論
舉個例說明，地球查實唔係完美嘅球體，亦唔係完美嘅橢球（橢球簡單講即係撳扁咗嘅球體）－就噉用常識諗都知，地球表面有好多山同海，反映咗地表查實有好多凹凹凸凸嘅位，而第啲行星都係同樣嘅道理；但係响現實科研當中，研究者郁手計數嗰時成日都會將地球當正係個橢球噉分析－
簡化假設會令計算結果同實際結果唔完美吻合；但同時
簡化假設可以令啲數冇咁難計；
噉即係話，如果計算結果離實際結果唔係太遠，簡化假設整體上依然係有利嘅。

爭拗
睇埋：球狀乳牛
科學家做研究嗰陣，幾乎實會做理想化。有陣時可能會出現一個情況：有位科學家計數嗰陣做咗啲假設，但佢嘅同行覺得啲假設簡化得滯，引起「喂，你呢份研究啲假設咁簡化，計到嗰啲結果係咪真係描述到現實㗎？」噉嘅質疑。
最佳化

最佳化（粵拼：zeoi3 gaai1 faa3），全名數學最佳化，係應用數學嘅一個分支，研究點樣喺特定情況下將一個特定嘅函數嘅輸出或者變數有咁大得咁大（最大化）或者有咁細得咁細（最小化）。

概念
睇埋：函數同數學模型
損失函數，又有叫成本函數：指一個能夠「攞一件事件或者若干個變數嘅數值、並且計出代表呢件事件會造成幾大損失或者成本」嘅函數，喺最佳化上指一個表示「如果模型參數係噉嘅數值，做預測嗰陣嘅誤差會係咁多咁多」等資訊嘅函數。
正則化：指喺一個要做最佳化嘅函數裏面加多個數值，令到個最佳化過程進行得順利啲，唔會出現過適等嘅問題。

爬山演算法
内文：爬山演算法
爬山演算法係一種常用嚟做最佳化嘅演算法：想像一個統計模型，有兩個參數， 同 ，而家用某個指標  量度個統計模型嘅表現，而呢個指標係數值愈細代表個模型愈理想嘅，例如係個模型嘅犯錯率（睇下圖）。家陣  同  經已有咗數值，所以個模型喺上圖入面有個座標位置，而個爬山演算法可以喺每一步噉做：
加減  同  嘅數值嚟改變個模型，即係個模型有 4（）個前進方向；
計四個數值 ，當中  係移去第  個方向會得到嘅  值；
按「揀  值最小化嘅方向」呢條法則嚟改變  同  嘅數值；
重複，直至結束條件達到為止。
如果順利，個模型嘅  值會慢慢變到愈嚟愈細（接近理想數值），不過原則上，呢個最後嘅答案值唔保證會係理想數值－可能喺睇到嘅空間外有更低嘅可能  值，但呢個演算法唔會能夠保證將個模型帶到去嗰個數值－所以係一個近似演算法。多個兩個參數嘅情況可以用同一道理想像。
爬山演算法嘅圖解；X 軸同 Y 軸係個模型嗰兩個參數，Z 軸（上下）表示一個量度模型表現嘅指標；演算法嘅目標係要將  最小化。

梯度下降法
内文：梯度下降法
梯度下降法係另一種常用嚟做最佳化嘅演算法。梯度下降法同爬山演算法相似，分別在於梯度下降法用嘅係斜率：喺每一步當中，一個梯度下降法啲參數移去邊一面唔係最決於邊一面嘅  數值低啲，而係取決於邊一面嘅  值嘅斜率高啲，諗住如果某一面嘅  數值跌得快，移去過一面就會最快噉令  數值下降。梯度上升法（gradient ascent）係指用同樣嘅手法搵最大值。以下係用 Python 寫嘅一段梯度下降法碼：
next_x = 6  # We start the search at x=6
gamma = 0.01  # Step size multiplier
precision = 0.00001  # Desired precision of result
max_iters = 10000  # Maximum number of iterations

for _ in range(max_iters):
    current_x = next_x
    next_x = current_x - gamma * df(current_x) # 睇吓個斜率係點。

# The output for the above will be something like
# "Minimum at 2.2499646074278457"
隨機梯度下降法（SGD）：指個梯度下降法演算法唔係靠睇嗮成個數據庫嘅數據計出現時嗰點周圍嘅斜率（梯度），而係靠由數據庫嗰度抽一個樣本出嚟，用個樣本嘅數據計梯度；呢種做法喺個數據庫好大嗰陣可以用嚟減低部電腦所受嘅負荷。
p
Error rate
ideal value
local minimum
X 軸表示個模型嘅參數，而 Y 軸表示量度個模型「有幾好」嘅指標 ；一個理想嘅學習演算法會將啲參數變成 ideal value（指標數值最低化）嘅數值。
龍溪站

龍溪站（粵拼：lung4 kai1 zaam6，英文：Longxi Station），喺規劃同起緊嗰時叫花博園站（faa1 bok3 jyun4 zaam6；Huaboyuan Station），係佛山地鐵1號綫（廣州叫廣佛綫）嘅車站，喺2010年11月3號開始營運。呢個站喺廣州市荔灣區龍溪大道嘅廣州魯新園藝場隔籬嘅地底，佢重係成個廣州入面，最西邊嘅地鐵站。

樓層
呢個站有2層樓嘅地下室，其中地下1樓係站廳，而地下2樓係1號綫嘅月台。
地面
-
出入口

站廳
同濟路站嘅站廳西邊係收費區，四周圍俾人行通道同車站嘅商舖圍住嗮，而站廳嘅收費區入面有專用𨋢、扶手電梯同樓梯往返月台。

月台
呢個站有1個島式月台，喺南海大道同埋南桂路嘅交界嘅地底。
龍溪站嘅站廳
龍溪站嘅月台
柱上啲字

商舖同自助服務
由於呢個站平時冇乜人，所以入面冇商舖。不過有臺自動櫃員機同埋可以充嶺南通、購買彩票、交水電費通交通罰錢嘅服務。

車站歷史
龍溪站最先喺2002年嘅佛山地鐵1號綫規劃入面出現，個名係出自附近嘅主幹道龍溪大道。
呢個站喺2007年6月28號開始喐手起，2010年10月28——29號正式開放畀廣州同佛山兩市嘅市民，2010年11月3號佛山地鐵1號綫首通段開通之後先至正式營運。

安檢
喺呢個站開通咗無耐，由於嗰時廣州要辦亞運會，呢個站就搞咗入站安保措施，一直到2010年12月23號先至取消。

利用狀況
龍溪站嘅周邊都係啲賣車同一少部分嘅農村地區，加上隔籬又有間廣州花卉科技園響度，所以呢個站嘅客流大多數都係附近啲村民。雖然朝早同晚黑嘅高峰時段都有啲客流吓，但係其它時間就冇乜人上落咁滯。
龍舟歌

龍舟歌嘅出現同流浪藝人係節慶期間行乞討錢有關。佢哋往往揸住木雕嘅龍船逐家逐戶行乞，尤其係五月端午時節，藝人一手揸住上有龍船嘅木長棒，一手自敲小鑼小鼓伴奏，口唱吉祥歌文。龍舟歌接近木魚歌嘅說唱模式，後者係清唱，而龍舟歌只伴以小鑼小鼓，本質上仍然係清唱，所唱歌腔常常靠腔口帶動，自由度頗大。

唱報新聞
直至廿世紀七十年代，《成報》響副刊「日日唱新聞」專欄，重用龍舟歌形式報新聞。下邊係佢哋響1978年10月29日，一篇講美國印第安紅人產品嚟香港促銷產品嘅報導：
「（龍舟）有個消息，講來幾新。都算市場之內，嘅好新聞。美國紅番，來港推銷產品。木材魚類，種類繽紛。從來未見，堪稱妙得很。屆時一定，會哄動好多人。點想現在定單，竟然鹿角是問。令到紅番代表，奇怪深深。鹿角有茸，定貨之人豈苯。唔係傎。想來行大運。定單定鹿角，無非想搵多銀。」
抗日戰爭

抗日戰爭（粵拼：kong3 jat6 zin3 zang1），又叫做日本侵華戰爭（中立用語同日方稱中日戰爭），係指響1937年7月7號至1945年9月2號，由大日本帝國入侵中華民國而引起嘅戰爭，主戰場響中國大陸，開始時間早過第二次世界大戰歐洲戰事。之後日本辣㷫埋美國，中華民國向埋意大利王國同納粹德國宣戰，多咗同盟國支援，而美國喺日本嘅廣島同長崎各掟一粒原子彈，逼到日本無條件投降，就贏咗呢場仗。
楊慕琦

楊慕琦（英文：Mark Aitchison Young，1886年6月30號—1974年5月12號）係英國殖民地官員，做過英屬巴勒斯坦高級專員（1931年至1932年）同巴貝多總督（1933年8月5號至1938年3月），並喺1941年至1947年任第21任香港總督。
楊慕琦係伊頓公學同牛津大學英皇書院嘅畢業生。1909年加入錫蘭公務員事務隊伍工作，1915年服兵役，有份打歐戰。
楊慕琦喺1941年9月上任港督嗰時，香港已經喺第二次世界大戰嘅陰霾之下。1941年12月8號朝早8點，日本軍喺偷襲珍珠港之後幾個鐘就空襲香港。香港保衛戰只係捱咗18日，12月25號，楊慕琦率領英軍正式向日本投降。之後楊慕琦一直被困喺日本軍集中營，直到1945年8月日本投降先至放返出來。戰後，楊慕琦返英國休養一段時間，1946年5月做返港督，並一直做到1947年。
1941年

1941年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國三十年
滿洲國：康德八年
越南（農曆）：保大十五年十二月初四～保大十六年十一月十四
朝鮮半島
主體三十年
檀紀：4274年
日本
昭和十六年
皇紀：2601年
佛曆：2483年～2484年
回曆：1359年12月2號～1360年12月12號
猶太曆：5701年4月2號～5702年4月11號
修正儒略日（MJD）：29995 - 30359

12月
12月7號：大日本帝國偷襲珍珠港。
12月8號：大日本帝國開始進攻香港。
12月19號：日本軍轟炸砂拉越，24號古晉淪陷。25號再次轟炸詩巫。
12月25號：香港淪陷，香港日治時期開始。
北京北京外國語大學創校。
哈爾濱黑龍江大學創校。
阿克寧頓

阿克寧頓（英文：Accrington Stanley F.C.）係英格蘭艾寧頓一間職業足球球會，依家踢緊英格蘭乙組足球聯賽。
2025年世界格蘭披治桌球大獎賽

2025年世界格蘭披治桌球大獎賽，官方寫法世界格蘭披治桌球大獎賽2025（World Snooker Grand Prix 2025），係第十一屆世界格蘭披治桌球大獎賽，2025年3月4號到3月9號喺香港啟德體藝館舉行，係大獎賽第一次喺英國以外搞，亦係香港自1989年搞過香港桌球公開賽之後再度搞士碌架國際排名賽。呢個比賽同時係啟德體育園正式開幕後第一項大型活動。
大獎賽官方媒體係nowTV同ViuTV，其中3月7號到3月9號嘅賽事，包括準決賽同決賽會安排喺ViuTV現場直播。

因比賽超時趕觀眾離場
2025年3月4號晚一號枱尾場賽事，因為賽程超時，到原定比賽結束時間都未打完，大會喺夜晚11點幾趕觀眾離場，改為閉門作賽，唔少受影響觀眾都抨擊呢個安排，亦引起社會各界關注，最後大會致歉，承諾3月5號到3月9號晚嘅賽事入場觀眾都可以留到賽事完結後先至離場。

奧蘇利雲賽前退出
大獎賽原本其中一個焦點係兩位入籍香港冇耐、分別衛冕冠亞軍嘅球手奧蘇利雲同卓林普都有份參賽，不過奧蘇利雲喺比賽前一個禮拜宣佈因身體狀況退出。而卓林普就喺準決賽倒灶輸咗畀排名23位嘅英格蘭球手冰咸，一樣入唔到決賽。
新聞提要

《新聞提要》（英文：News Headlines）係香港電視廣播有限公司新聞及資訊部製作嘅新聞節目。

節目歷史
《新聞提要》喺1970年6月1日啟播。從民間發掘嘅片段得知，節目播放初期只係以影片顯示新聞內容，並由新聞報導員旁述。而新聞報導員要到1981年1月12號先出鏡。
1980年代，翡翠台喺每日18時15分前後播出一節《新聞點題》，預告稍後播出嘅《六點半新聞報道》內容，由六點半當班主播負責播讀提要。
喺1993年5月17號，呢個節目取代咗《新聞簡報》播出。
翡翠台喺1993年6月14號至1995年1月27號播出《六點十五分提要》，預報稍後播出嘅《財經新聞》及《六點半新聞報道》內容。
2016年2月22號，高清翡翠台改名為J5，並取消播出《新聞提要》。喺呢個之前，高清翡翠台除咗聯播翡翠台每節《新聞提要》之外，亦會喺港股交易日上午10時17分播映一節。
2020年12月1號起，因為香港模擬電視停播，《新聞提要》全面數碼化。
2020年12月7號至30號，由於增加喺星期一至五22:30播放一個鐘嘅電視劇《香港愛情故事》及隨後該時段播映《再見2020你仲好嗎》，《晚間新聞》延至23:30播映，故星期一至五喺22:45增加播映一節《新聞提要》。同年12月31號，由於騰出時間畀翡翠台直播《2020最美嘅夜跨年晚會》，《晚間新聞》提早至22:00播映，當晚《新聞提要》只喺20:45播映一節。至2021年起恢復平日播出時間。
2023年7月31號起，《新聞提要》取消喺星期一至五上午及下午播出，只保留每日晚上兩節。
2024年9月30號起，翡翠台晚間時段播完《新聞提要》之後，先播放無綫電視自家製電視節目預告廣告後然後播放翡翠台原定時間播放嘅電視節目。

播映頻道及時間
翡翠台
翡翠台每日晚上8:45及晚上9:45。但節目表唔會列出呢兩節，不過臨時節目調動下《新聞提要》需要暫停播映或順延播映仍然會透過跑馬燈通知觀眾。
明珠台
明珠台嘅播映時間係晚上9點30分，每節約長1分鐘。
香港菁英會

呢篇文要譯或改寫做粵語 （上次編輯：20250309100046）唔該去要譯成粵語嘅文章度睇睇香港菁英會嘅討論。如果呢篇文響篇嘢開咗版之後嗰兩個禮拜內都冇辦法譯成粵語，就可能會俾人拎去刪除或者搬去第啲話嘅維基百科度。（翻譯指引）This article needs to be translated into Cantonese. Untranslated parts should be rewritten in Cantonese or will be requested for speedy deletion.

如果你啱啱嘜咗佢係「唔係粵語」，唔該將呢行嘢：{{subst:需譯|文=香港菁英會|語=唔知乜話|議=}}--~~~~加入要譯成粵語嘅文章最低下。
香港菁英會（下稱「本會」）成立於2007 年，現有會員超過1,300人，由參加過國家行政學院等中央級培訓院校國情研習班的香港青年組成，他們分別是來自香港各界的青年企業家、專業人士、社團領袖和骨幹等。為進一步鞏固本會各界「人才庫」，現設有工商發展、文化藝術、公關傳訊、內地事務、地產、社會民生及政治、金融、國際事務、專業服務、教育、創新科技、菁英幗聚、會員事務、學生事務、公益事務、青年宿舍以及體育十七個研究會及委員會。
自成立以來本會以「匯聚青年精英、研究傳播國情、關注社會熱點、構建時政智庫」作為宗旨，舉辦「博鰲亞洲青年論壇香港」和「菁英論壇」等大型高端品牌活動，凝聚廣大青年菁英，在社會引起強烈迴響。
本會於疫情期間全力支援特區政府開展的社區物資派發工作。本會發起的「同心同行，一路有我」《愛心車隊青年行動》，由2022年2月24日啟動至2022年5月10日共服務安老院舍、學校、團體及地區組織等機構超過139個，合計派出約155,000件防疫物資，受惠人數高達103,000人。
同時，本會舉辦的「杭州亞運會賽事菁英練習生計劃」、「港澳青年看祖國」香港青年訪京團、香港青年節「全民速創」構思比賽、「外交菁英講堂」系列、「港澳青年看祖國」—訪閩團、「實現菁英夢-逐夢巴蜀」香港大學生內地實習計劃等相關青年活動超過200場，不僅增強了青年對國家及國情的認識，發揮青年動力，也為推動社會發展和進步帶來積極影響。
本會亦積極參與社會事務，為助基層家庭提供支援，開展「菁準關懷 送暖到社區」系列-驗眼小菁英，關注地區兒童的健康，並提供後續支援。舉辦精神健康講座，關注社區精神健康問題。
為配合特區政府公布的《青年發展藍圖》，本會向民政及青年事務局申請資助，承辦青年宿舍計劃「Home ² Youth Hostel 」項目，為本港青年提供優質的住宿，改善生活環境，預計受惠人數為1,000人次。該項目也將提供支援助青年發揮所長、實踐理想，亦鼓勵青年住客關懷社區，為社會作出貢獻。
本會一直秉持創會宗旨，積極向特區政府建言獻策，發揮了關注社會大事的作用，得到特區政府、以及香港社會各界的正面評價和青年朋友的廣泛認同。另外，本會致力打造成為點燃香港年輕一代愛國愛港熱情和激情的「烽火台」，組織青少年學習國情知識、與時俱進跟上時代發展潮流的「講台」，加強學員之間以及學員與社會、與內地交流的「平台」，發揮學員潛能、舉辦活動、團結更多香港青年精英的「舞台」，通過成員自身努力、成為香港社會棟樑，取得成功的「前台」。